[{"text_idx": "#000006", "text": "Rhowch y badell ffrio i lawr! Diffoddwch y ta\u0302n! Ciciwch y be\u0302l dros yr ystlys! Oeddech chi wir wedi anghofio?"}, {"text_idx": "#000007", "text": "Peidiwch ag ofni: mae dal cyfle i achub eich perthynas. Dewch a\u2019ch cariad yn o\u0302l i Gaerdydd, a dilynwch ein canllaw ar sut i dreulio Dydd Sant Ffolant yng Nghaerdydd."}, {"text_idx": "#000008", "text": "Yn ystadegol, mae 109% o gyplau Caerdydd yn cwrdd mewn bar neu dafarn yn Cathays. Pa le gwell i ailgynnau\u2019r fflam na lle gwnaethoch gwrdd am y tro cyntaf?"}, {"text_idx": "#000009", "text": "Mae\u2019n ddigon da i Harry a Meghan, felly mae\u2019n ddigon da i ni!"}, {"text_idx": "#000010", "text": "Does dim llawer o bethau mwy rhamantaidd na rhwyfo dros lyn Fictoraidd gorau Caerdydd."}, {"text_idx": "#000011", "text": "Ond byddwch ofalus \u2013 yng nghanol yr holl gariad, mae cannoedd o wyddau, hwyaid a gwylanod. Dyma gyfle gwych am \u201cfoment Mr Darcy-aidd\u201d."}, {"text_idx": "#000012", "text": "Mae cariad yn gallu bod yn greulon. Yn ddigon ffodus, mae digonedd o leoedd da i fwyta ar Heol y Plwca."}, {"text_idx": "#000013", "text": "Mae\u2019r Eidalwyr yn rhamantwyr wrth reddf, ac mae Caerdydd yn ganolfan i fwyd bellissimo \u2013 o Gaffi Citta i Hufen ia\u0302 Joe\u2019s."}, {"text_idx": "#000015", "text": "Mae Cymru yn chwarae gartref, ac efallai mai tocyn i\u2019r Chwe Gwlad fydd eich tocyn chi i galon eich cariad. Mae dwy ge\u0302m galendr ar o\u0302l; yr Eidal (gweler pwynt 5) a Ffrainc (efallai yn rhamantwyr mwy greddfol fyth)."}, {"text_idx": "#000016", "text": "Gwnewch argraff dda ar eich de\u0302t gyda\u2019ch gwybodaeth ddiwylliannol ac artistig, a gydag un o gasgliadau Celf Argraffiadol fwyaf y byd. Mwy o ramant Ffrengig. Mwy o rhamant Ffrengig."}, {"text_idx": "#000017", "text": "Mae\u2019n rhaid nodi nad yw\u2019r eitemau i gyd wrth ddant pawb \u2013 dewisa\u2019n ofalus neu (fel yr arddangosfeydd) ti fydd yn hen hanes."}, {"text_idx": "#000018", "text": "Roedd rhaid cadw lle ar y rhestr. Yn y Gwanwyn, ewch am dro drwy erddi mawreddog eich hen Brifysgol, a gadewch i\u2019r cariad dyfu."}, {"text_idx": "#000019", "text": "Dyma lle gwawriodd cariad Gavin a Stacey \u2013 a Nessa a Smithy hefyd. Gallai fod yn lwcus i chi hefyd."}, {"text_idx": "#000020", "text": "Ar gyfer y rhai munud ola\u2019 yng ngwir ystyr y gair: mae angen anrheg arnoch ac mae angen un nawr. Cacennau cri sia\u0302p calon a llwy garu? Clasur."}, {"text_idx": "#000023", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}, {"text_idx": "#000024", "text": "Dewch i ymweld a\u0302 ni"}, {"text_idx": "#000025", "text": "Cewch hyd i ni ar Facebook"}]